EkBass/fiwiki-20250220-pages-articles huggingface dataset:
Robert Penn Warren

Robert Penn Warren (24. huhtikuuta 1905 Guthrie, Kentucky, Yhdysvallat – 15. syyskuuta 1989 Stratton, Vermont, Yhdysvallat) oli yhdysvaltalainen prosaisti, runoilija ja kriitikko. Hän on kirjoittanut muun muassa suomennetun romaanin Kaikki kuninkaan miehet (1946). Kriitikkona hän edusti uuskritiikkiä. Hän kirjoitti laajalla kaarella eri kirjallisuudenlajien teoksia. Warren opiskeli Nashvillessa Vanderbiltin yliopistossa ja Yalen yliopistossa. Myöhemmin hän toimi yliopistonopettajana ja vuodesta 1961 Yalessa englanninkielisen kirjallisuuden professorina. Warren kuului agraarikkojen ryhmään, jota johti John Crowe Ransom. Ryhmä julkaisi The Fugitive -nimistä lehteä ja 1930 manifestin I'll take My Stand. Hän perusti Cleanth Brooksin kanssa The Southern Review -nimisen kirjallisuuslehden, ja yhdessä he kirjoittivat uuskritiikin oppikirjat Understanding Poetry (1938) ja Understanding Fiction (1943), joilla oli suuri merkitys toisen maailmansodan jälkeisessä yhdysvaltalaisessa akateemisessa maailmassa. Hänen esikoisromaaninsa Night Rider ilmestyi 1939. 1950-luvulta alkaen hän kirjoitti lähinnä lyriikkaa. Kaikki kuninkaan miehet on muokattu elokuvaksi kahteen otteeseen, vuonna 1949 ja vuonna 2006.Kaikki kuninkaan miehet, Kirjasampo, viitattu 27.10.2021 Warren kuoli luusyöpään Vermontissa 84-vuotiaana. ==Palkinnot ja tunnustukset== Warren valittiin 1986 Yhdysvaltojen ensimmäiseksi poeta laureatukseksi. Hänet palkittiin vuonna 1947 kaunokirjallisuuden kaunokirjallisuuden Pulitzer- palkinnolla romaanista Kaikki kuninkaan miehet, ja vuonna 1958 hän sai National Book Awardin. Vuosina 1958 ja 1979 hän sai runouden Pulitzer- palkinnon sekä vuonna 1987 National Medal of Artsin. ==Suomennetut teokset== * Kaikki kuninkaan miehet (All the king's men), suom. Juhani Koskinen, Gummerus 1976 ISBN 951-20-1135-2 * Jokin tässä elämässä (A place to come to), suom. Juhani Koskinen, Gummerus 1979 ISBN 951-20-1753-9 ==Lähteet== Luokka:Yhdysvaltalaiset kirjailijat Luokka:Yhdysvaltalaiset runoilijat Luokka:Rhodes-stipendin saajat Luokka:Vuonna 1905 syntyneet Luokka:Vuonna 1989 kuolleet Luokka:Kirjallisuuden Pulitzer-palkinnon saaneet
Madagaskarinsotka

Madagaskarinsotka (Aythya innotata) on äärimmäisen uhanalainen sorsalintu, joka elää vain Madagaskarilla. Lajin nimesi Tommaso Salvadori vuonna 1894. Sen luultiin jo kuolleen sukupuuttoon, kun yllättäen vuonna 2006 tavattiin yhdeksän aikuisen ja neljän poikasen parvi. Edellinen havainto oli vuodelta 1991. Silloin löydetty yksinäinen koiraslintu eli Antananarivon kasvitieteellisessä puutarhassa mutta kuoli vuoden kuluttua. Nykyisin lajin ilmeisesti ainoa luonnonvarainen populaatio elää Matsaborimenajärvellä Madagaskarin pohjoisosissa.Victoria Gill, World's rarest ducklings Madagascan pochards hatch BBC 6.4.2012 Lintu on 46–56 senttimetriä pitkä. Koiras on päältä tumman kastanjanruskea valkoista silmää lukuun ottamatta, vatsapuolelta valkea. Siivissä on valkoinen raita. Naaras on harmaammanruskea, eikä sillä ole valkoista silmärengasta.BirdLife (Arkistolinkki) Huhtikuussa 2012 kuoriutui 18 sotkanpoikasta Antsohihyyn Madagaskarille tarkoitusta varten rakennetussa laitoksessa. Poikasten ansiosta lajin kanta nousi noin kuuteenkymmeneen. == Lähteet == ==Aiheesta muualla== * Anniina Wallius, Maailman harvinaisin lintulaji sai suojeluohjelmalla uuden alun, Yle 1.1.2019 Luokka:Sotkat Luokka:Uhanalaiset linnut Luokka:Äärimmäisen uhanalaiset lajit
Lee Ritenour

Lee Mack Ritenour (s. 11. tammikuuta 1952) on kansainvälisesti arvostettu kitaristi, säveltäjä ja tuottaja. Hän aloitti uransa jo 16-vuotiaana sessiomuusikkona. Kokonaisuudessaan sessioita on kertynyt yli 3 000, lisäksi noin 40 omaa levytystä yksin tai yhtyeen jäsenenä. Ritenourin kappaleet "Is It You" ja "Mr. Briefcase" soivat MTV-musiikkikanavan ensimmäisen tunnin aikana, kukaan muu artisti ei tätä kunniaa saanut. Suurin esikuva soittajana on Wes Montgomery, Ritenour nimesi jopa poikansa Wesleyksi. == Ura == Ritenour syntyi Los Angelesissa 11. tammikuuta 1952. Ensimmäinen sessio studiomuusikkona tapahtui Leen ollessa 16-vuotias, artistina tuolloin oli The Mamas & the Papas. Lempinimen "Captain Fingers" saanut kitaristi oli erittäin haluttu muusikko jo 1970-luvun puoliväliin mennessä. Hän voitti Guitar Player -lehden vuoden studiokitaristi -arvon kahdesti 1970-luvulla. Ensimmäinen sooloalbumi valmistui 1976, nimeltään First Course. Seuraava albumi, joka on vahvasti fuusiojazzia, kantoi nimeä Captain Fingers. Vuonna 2002 julkaistu Rit's House oli artistin 30 albumi. Hän on ollut ehdolla 17 Grammy-palkintoon, mutta voittanut vain kerran. Ritenour oli yksi perustajajäsen jazzin super-yhtye Fourplayssa. Fourplayn ensimmäinen levy vietti 33 viikkoa ykköspaikalla Billboardin Contemporary jazz listalla. Yhtyeen seuraava levy Between the Sheets oli ehdolla Grammy-palkintoon. Koko uransa ajan Ritenour on ollut kokeilunhaluinen eri musiikkityyleille, mutta silti unohtamatta kaupallista puolta. Ritenour käyttää pääasiassa Gibsonin kitaroita, ja Gibson julkaisikin Ritenourin nimikkokitaran LR-10 vuonna 1981. ==Aiheesta muualla== * Lee Ritenourin viralliset kotisivut * Albumit, joilla Ritenour esiintyy Luokka:Yhdysvaltalaiset sessiomuusikot Luokka:Grammy-palkinnon saajat Luokka:Yhdysvaltalaiset jazzkitaristit Luokka:Vuonna 1952 syntyneet Luokka:Elävät henkilöt
Brasiliankoskelo

Brasiliankoskelo (Mergus octosetaceus) on äärimmäisen uhanalainen sorsalintu. Maailmassa arvioidaan olevan jäljellä alle 250 tämän lajin yksilöä. Brasiliankoskelo on tumma, hoikka lintu jonka pää on kiiltävän tummanvirhreä, ja niskassa suvulle tunnusomainen ”takatukka”. Selkäpuoli on tummanharmaa, rinta vaaleamman harmaa, vatsa lähes valkea. Nokka on pitkä ja tumma, jalat oranssinpunaiset.ARKive == Lähteet == Luokka:Koskelot Luokka:Uhanalaiset linnut Luokka:Äärimmäisen uhanalaiset lajit
Kvalia

Kvalia (lat.: yks. quale, ”mitä lajia?”; mon. qualia) tarkoittaa mielenfilosofiassa tietoista kokemusta tai aistinsisältöä, eli henkisten tilojen kokemuksellisia eli fenomenaalisia ominaisuuksia.Nagel, Thomas: ”Qualia”, teoksessa Kvalioita ovat esimerkiksi punaisuus ja kivun tunteminen. Usein kvalioita kuvataan muodossa ”millaista on...?”: millaista on nähdä veren punainen väri, millaista on tuntea kipu kädessä ja niin edelleen. Kvaliat erotetaan niistä fysikaalisista tilanteista jotka saivat ne aikaan sekä niiden aikaansaamista vaikutuksista käyttäytymisessä. Suuri osa kvalioihin liittyvästä keskustelusta on koskenut niiden tarkkaa määritelmää, koska eri filosofit painottavat tiettyjen ominaisuuksien olemassaoloa tai kieltävät ne. Kvaliat ovat merkityksellisiä mielenfilosofiassa ennen kaikkea siksi, että niiden nähdään usein tuottavan fysikalismille perustavia ongelmia: kvaliat ovat subjektiivisina käsitettäviä vain tietoisen olennon omasta näkökulmasta. Jotkut filosofit kuitenkin kieltävät kvaliat kokonaan. Reduktionismin mukaan kvaliat voidaan selittää aivojen neurofysiologisten tapahtumien kautta. Epifenomenalismin mukaan kvaliat supervenioivat eli päältävät aivojen tapahtumia, mutta niitä ei voida suoraan johtaa niistä. Dualismin mukaan kvaliat ovat fysiikkaan nähden riippumattomia ja kuuluvat mielen ei- fysikaaliselle alueelle.Cottingham, John G: ”Qualia”, teoksessa == Katso myös == * Filosofinen zombi * Mieli–ruumis-ongelma == Lähteet == == Aiheesta muualla == * * * * Online papers on qualia , by various authors, compiled by David Chalmers Luokka:Filosofian termit Luokka:Mielenfilosofia Luokka:Tietoisuustutkimus
Amurinsorsa

Amurinsorsa (Tadorna cristata) on äärimmäisen uhanalainen sorsalintu, josta on vuoden 1964 jälkeen vain vahvistamattomia havaintoja. Se pesii tai pesi Itä- Venäjällä, Pohjois-Kiinassa ja Koreassa.Birdbase Japan Amurinsorsa on 58 senttimetriä pitkä, harmaanruskea lintu, jonka siipipeili on valkoinen. Niska ja päälaki ovat tummat, samoin hartianseutu, kaula muuten vaaleampi. Nokka ja jalat ovat oranssinpunaiset. == Lähteet == Luokka:Ristisorsat Luokka:Uhanalaiset linnut Luokka:Äärimmäisen uhanalaiset lajit
Uranuksen renkaat

Uranuksella on himmeät planeettaa kiertävät renkaat. Ne koostuvat tummista kappaleista, joiden koko vaihtelee pölyhiukkasista noin kymmeneen metriin. Uranus oli toinen aurinkokunnan planeetta, jolta löydettiin rengasjärjestelmä. == Löytö ja tarkkailu == William Herschel väitti löytäneensä Uranukselta renkaat jo vuonna 1789, mikä tosin on hieman epäilyttävää, sillä seuraavaan kahteen vuosisataan renkaista ei mainittu mitään. Rengasjärjestelmä löydettiin varmasti vuonna 1977 vahingossa tähdenpeiton avulla. Tarkoituksena oli tutkia Uranuksen kaasukehää, mutta tutkimuksissa kävi ilmi, että tähti oli kadonnut ja ilmestynyt takaisin viisi kertaa ennen peittymistään Uranuksen taakse. Tästä pääteltiin, että planeetalla oli pakko olla rengasjärjestelmä. Ensi kertaa renkaat kuvasi Voyager 2 -luotain ohittaessaan planeetan vuonna 1986. Samalla luotain löysi kuusi uutta rengasta, mikä nosti tunnettujen renkaiden kokonaismäärän yhteentoista. Joulukuussa 2005 Hubble-avaruusteleskooppi löysi pari uutta rengasta, jotka sijaitsivat erittäin kaukana planeetasta. Tämän löydön myötä Uranuksella tunnetaan kolmetoista rengasta. == Ikä == Uranuksen renkaat ovat todennäköisesti melko nuoret, ja on erittäin epätodennäköistä, että ne olisivat muodostuneet yhdessä Uranuksen kanssa. Renkaiden materia on mahdollisesti peräisin vuorovesivoimien hajottamasta kuusta tai kuun hajoamisesta rajussa törmäyksessä. ==Lähteet== *Sarkanniemi.fi: Uranus (Arkistoitu versio) *Did William Herschel Discover The Rings Of Uranus In The 18th Century? *Uranus rings 'were seen in 1700s' *Voyager 2 in the Uranian System: Imaging Science Results *NASA's Hubble Discovers New Rings and Moons Around Uranus (Arkistoitu versio) Luokka:Uranus Luokka:Rengasjärjestelmät
Kwai-joen silta

Kwai-joen silta () on Pierre Boullen kirjoittama romaani, joka ilmestyi vuonna 1952. Kirja kertoo japanilaisten toisen maailmansodan aikana pakkotyövoimalla Burman ja Thaimaan välille rakennuttamasta rautatiestä. Teoksen on suomentanut Anna Louhivuori, ja se ilmestyi vuonna 1958 Otavan kustantamana. David Lean on ohjannut kirjan pohjalta samannimisen elokuvan, joka valmistui 1957. Luokka:Romaanit toisesta maailmansodasta Luokka:Ranskalaiset romaanit Luokka:Vuoden 1952 kirjat
Hylotsoismi

Hylozoismi (kreikan hyle, aine ja zoe, elämä) on käsitys, jonka mukaan aineeseen kuuluu elämä, aine elää. == Katso myös == * Animismi * Panpsykismi * Panteismi * Vitalismi == Lähteet == Luokka:Filosofiset opit Luokka:Metafysiikka
Zimbabwen kuningaskunta

Zimbabwen kuningaskunta eli Zimbabwen valtakunta oli nykyisten Zimbabwen ja Mosambikin alueilla ja laajemminkin eteläisessä Afrikassa noin vuosina 1220–1450 hallinnut suurvalta. Sen pääkaupunki oli Suur-Zimbabwe, joka on nykyisin Unescon maailmanperintökohde.Unescon maailmanperintöluettelon kuvaus suuresta Zimbabwesta Kuningaskunta kehittyi Mapungubwen kaupunkivaltiosta. On arvioitu, että yksi syy vallan siirtymiseen Mapungubwesta Zimbabween oli sääolosuhteissa; vuoden 1290 paikkeilla tuli kuiva jakso, jolloin hirssi ja durra eivät menestyneet Mapungubwessa, kun taas kukkuloiden kaakkoisrinteet sateisemmalle alueelle perustettu Zimbabwe kukoisti.Great Zimbabwe RuinsMapungubwe Sen vaurauden perustana olivat kultakaivokset, jotka olivat jopa 30 metriä syviä kaivantoja. Joinakin vuosina kultaa kaivettiin jopa tonnin verran. Toinen menestystekijä oli sijainti kullan ja norsunluun tuotantoalueiden ja rannikon satamien välisellä reitillä.Mystery of Great Zimbabwe NOVA Kuninkaiden asumuksiksi rakennettiin kivilinnoja kukkuloiden huipulle – noin sadan tällaisen linnakkeen rauniot on löydetty. Linnakkeet rakennettiin läheisten kallioiden graniitista, joka lohkeilee luonnostaan palasiksi, joita kykenee kantamaan ihmisvoimin. Ne ladottiin kokoon ilman muurilaastia, hiukan sisäänpäin kaartuviksi kuin iglun seinät. Vuosikymmenien kuluessa rakennustaito kehittyi, ja hienoimmat kivipinnat ovat todella viimeistellyn näköisiä.Great Zimbabwe (11th–15th century) Metropolitan museum Kansan elämästä Zimbabwessa tiedetään kovin vähän. Pääkaupungin asukasluvun arvioidaan olleen suurimmillaan kymmenen tuhannen paikkeilla. 1400-luvun puolivälin jälkeen Zimbabwe hajosi kahtia: eteläosaa hallittiin Khamista, läheltä nykyistä Bulawayoa, kun taas pohjoisosasta tuli Mwene Mutapan valtakunta.Gascoigne, Bamber: Historyworld 2001–2009 On päätelty, että valtion hajoamisen jälkeen pääkaupungin suurin kivilinna jätettiin tyhjilleen. Autioitumisen syytä ei tarkkaan tiedetä. Osasyynä lienee ollut kauppareittien siirtyminen pohjoisemmaksi. == Lähteet == == Aiheesta muualla == Luokka:Zimbabwen historia Luokka:Mosambikin historia Luokka:Afrikan entiset monarkiat
Live at Shepperton ’74

Live at Shepperton '74 on Uriah Heepin vuonna 1986 julkaistu livealbumi. Albumin materiaali on äänitetty vuonna 1974 konsertissa Sheppertonissa. ==Kappaleet== ===Alkuperäinen versio=== A-puoli # # # # B-puoli # * # # # ===Vuoden 1998 remasteroitu versio=== # # # # # # # # # # # ==Kokoonpano== *David Byron - laulu *Mick Box - kitara, laulu *Gary Thain - basso, laulu *Lee Kerslake - rummut, laulu *Ken Hensley - kosketinsoittimet, laulu Luokka:Vuoden 1986 konserttitallenteet Luokka:Uriah Heepin konserttitallenteet
Terminaalitraktori

Terminaalitraktori eli vetomestari on erikoisajoneuvo, jota käytetään perävaunujen ja lauttavaunujen siirtelyyn terminaaleissa kuten satamissa. Terminaalitraktori kykenee puoliperävaunujen ja muiden vastaavien hinattavien kuormien vaakasuuntaisiin siirtoihin.http://www.tkk.fi/Yksikot/Liikenne/Opinnot/161/Luento_08.pdfhttp://www.nieuwsbank.nl/inp/2003/11/21/E018.htm Pinoamiseen ja muihin pystysuuntaisiin siirtoihin tarvitaan satamanosturi, kurottaja tai lukki. thumb|Terminaalitraktori siirtää lauttavaunua satamassa Ensimmäiset terminaalitraktorit valmisti Ottawa-niminen yritys vuonna 1958. Konetta onkin kutsuttu myös yleisnimellä ottawa.Partek: vuosikertomus 1999 Suomen sana vetomestari tulee Sisu Auton kehittämästä Vetomestari- terminaalitraktorista.Merenkulun lyhenteet ja uudissanat Tunnettuja terminaalitraktorimerkkejä ovat muun muassa Kalmar, Ottawa, Mafi, Terberg ja Capacity. Kalmar- ja Ottawa-tuotemerkit olivat suomalaisen Cargotec Oyj:n omistuksessa kesäkuulle 2024 saakka.Cargotecin osavuosikatsaus tammi–syyskuulta 2006 Tuolloin Cargotechistä eriytettiin Kalmar-osakeyhtiö erilliseksi pörssinoteeratuksi yhtiökseen. ==Lähteet== ==Aiheesta muualla== * Cargotec * Kalmar Industries * Terberg Benschop Luokka:Traktorit Luokka:Logistiikka Luokka:Erikoisajoneuvot
Jukka Koskinen (basisti)

Jukka Koskinen (s. 16. heinäkuuta 1981 Riihimäki) on suomalainen basisti. Hän on soittanut bassoa useissa suomalaisissa metallimusiikkiyhtyeissä, muun muassa Northerissa, Wintersunissa ja Cain’s Offeringissa. Hän aloitti soittamisen vuonna 1994. Nightwish tiedotti toukokuussa 2021, että Koskinen tulee olemaan yhtyeestä eronneen Marko Hietalan korvaaja ainakin seuraavan kiertueen ajan. Elokuussa 2022 Nightwish ilmoitti että Koskisesta tulee virallisesti yhtyeen jäsen. Koskinen on mukana myös Crownshift-yhtyeessä. == Diskografia == === Norther === * * * * * * === Cain's Offering === * === Amberian Dawn === * * === Wintersun === * * * === Nightwish === * === Crownshift === * == Lähteet == == Aiheesta muualla == * Luokka:Suomalaiset metallimusiikin basistit Luokka:Vuonna 1981 syntyneet Luokka:Elävät henkilöt
Live in Europe 1979

Live in Europe 1979 on hard rock-yhtye Uriah Heepin vuonna 1986 julkaistu livealbumi, jonka materiaali on äänitetty vuonna 1979. ==Kappaleet== ===Alkuperäinen versio=== ====LP 1==== A-puoli # # # # B-puoli # * # # ====LP 2==== A-puoli # # # # B-puoli # * # # ===Vuoden 2000 remasteroitu versio=== ====CD 1==== # # # # # # # # # ====CD 2==== # # # # # # # # # # # ==Kokoonpano== *Mick Box - kitarat *John Lawton - laulu *Ken Hensley - kosketinsoittimet, kitarat, laulu *Lee Kerslake - rummut, laulu *Trevor Bolder - basso Luokka:Vuoden 1986 konserttitallenteet Luokka:Uriah Heepin konserttitallenteet
Gevorg V Sureniats

Gevorg V Sureniats (k. 8. toukokuuta 1930) toimi Armenian katolikoksena vuosina 1911–1930. Hänen kaudellaan tapahtui Armenian kansanmurha, minkä vuoksi hän joutui virkakaudellaan huolehtimaan muun muassa laajasta joukosta pakolaisia. Gevorg V oli katolikos, joka uudisti kirkkoa osin radikaalistikin. Hän hyväksyi ensimmäisenä Armenian kirkon johtajana urkujen käytön, otti käyttöön gregoriaanisen kalenterin ja kumosi kieltoja, jotka koskivat kaukaisten sukulaisten välisiä avioliittoja. Gevorg V kuoli 8. toukokuuta 1930. Huolimatta Neuvostohallinnosta hänen hautajaisiinsa osallistui kymmeniä tuhansia ihmisiä. Häntä seurasi katolikoksena Khoren I. ==Lähteet== *Munkki Serafim, Araratista itään, Kirjapaja 2007 Luokka:Armenian katolikokset Luokka:Syntymävuosi puuttuu Luokka:Vuonna 1930 kuolleet
Varpunen jouluaamuna

Varpunen jouluaamuna () on Zacharias Topeliuksen runo vuodelta 1859. Sen on suomentanut Konrad Alexis Hougberg (myöh. Waaranen). Runossa kajastaa Topeliuksen oma suru: hänen poikansa Rafael kuoli vain vuoden ikäisenä Topeliuksen sukupuu runon kirjoittamista edeltäneen vuoden keväänä.Jouluradio Runo on sävelletty lauluksi useaan kertaan. Tunnetuin niistä lienee Otto Kotilaisen säveltämä joululaulu, joka ilmestyi vuonna 1913 Joulupukki- lehdessä. Sovituksia laulusta ovat levyttäneet muun muassa Anna Eriksson, Mauno Kuusisto, Sulo Saarits, Tapani Kansa, Hector, Marco Hietala, Vesa-Matti Loiri, Viikate & Timo Rautiainen, Matti Esko, Jani Wickholm, Pepe Willberg, Tarja Turunen, Matti ja Teppo, Petri Laaksonen, Richard Järnefelt, lauluyhtye Rajaton, Remastered, Suvi Teräsniska, Diandra, Saara Aalto, Club for Five, Jarkko Ahola, Elastinen ja Waltteri Torikka. ==Sanat== Sparven om julmorgonen Nu så föll den vita snö, föll på björk och lindar. Frusen är den klara sjö, väntar vårens vindar. Liten sparv, fattig sparv, ätit upp sitt sommararv. Frusen är den klara sjö, väntar vårens vindar. Vid den gröna stugans dörr stod en liten flicka: – Sparvelilla, kom som förr, kom ett korn att picka! Nu är jul i vart skjul, sparvelilla, grå och ful. Sparvelilla, kom som förr, kom ett korn att picka! Sparven flög till flickans fot, flög på glada vingar: – Gärna tar jag kornet mot, kornet som du bringar. Gud skall än löna den, som är här de armas vän. Gärna tar jag kornet mot, kornet som du bringar. – Jag är icke den du tror, ty ditt öga tåras. Jag är ju din lilla bror, som dog bort i våras. När du bjöd glad ditt bröd åt den fattige i nöd, bjöd du åt din lilla bror, som dog bort i våras. Varpunen jouluaamuna Lumi on jo peittänyt kukat laaksosessa, järven aalto jäätynyt talvipakkasessa. Varpunen pienoinen, syönyt kesäeinehen, järven aalto jäätynyt talvipakkasessa. Pienen pirtin portailla oli tyttökulta: – Tule, varpu, riemulla, ota siemen multa! Joulu on, koditon varpuseni onneton, tule tänne riemulla, ota siemen multa! Tytön luo nyt riemuiten lensi varpukulta: – Kiitollisna siemenen otan kyllä sulta. Palkita Jumala tahtoo kerran sinua. kiitollisna siemenen otan kyllä sulta! – En mä ole, lapseni, lintu tästä maasta, olen pieni veljesi, tulin taivahasta. Siemenen pienoisen, jonka annoit köyhällen, pieni sai sun veljesi enkeleitten maasta. ==Lähteet== ==Aiheesta muualla== * * Laulun nuotit ja sanat sekä suomeksi että ruotsiksi Luokka:1859 Luokka:Suomalaiset joululaulut Luokka:Zachris Topeliuksen runot
Japaninlehtikuusi

Japaninlehtikuusi (Larix kaempferi) on lehtikuusiin kuuluva puulaji. Sen luontainen esiintymisalue on Japanissa Honshūn saaren vuoristoissa.Metsäntutkimuslaitos: Japaninlehtikuusi Suomessa lajia voidaan käyttää koristepuuna. Metsätalouskäyttöön se ei kunnolla sovellu pienen kokonsa ja huonon teknisen laadun vuoksi.Aki Vanhatalo: Lehtikuusen kasvatus herättää kiinnostusta . Lusto (Länsi-Suomen metsänomistajien lehti) 1/2002 == Lähteet == == Aiheesta muualla == * Suomen Lajitietokeskus: Japaninlehtikuusi – Larix kaempferi Luokka:Lehtikuuset
Kalle Wallin

Kalle Wallin on suomalainen elokuvanäyttelijä ja lentäjä. Hänen tunnetuin roolinsa oli Timo Koivusalon Pekko Aikamiespoika -elokuvien päähahmon Pekon velipuoli Kalle vuosina 1994–1997. ==Aiheesta muualla== * * Luokka:Suomalaiset elokuvanäyttelijät Luokka:Syntymävuosi puuttuu Luokka:Elävät henkilöt
Byggmax

Byggmax on ruotsalainen vuonna 1993 perustettu rautakauppaketju. Ketjulla on yhteensä yli 200 myymälää Ruotsissa, Norjassa, Suomessa sekä Tanskassa. Yhtiöllä on myös kaikkia pohjoismaita kattava verkkokauppa. Ketju avasi ensimmäisen Suomen myymälänsä maaliskuun 2008 lopussa. Vuonna 2024 sillä oli Suomessa 10 myymälää: Espoossa, Kangasalla, Kaarinassa, Lahdessa, Porissa, Porvoossa, Raisiossa, Riihimäellä, Vaasassa ja Vantaalla. Tukholman pörssissä noteerattavan yhtiön pääomistaja oli joulukuusta 2005 Altors 2003 -rahasto. Vuonna 2016 yrityksen suurimmaksi omistajaksi ilmoitettiin Nordea Investment Funds 10,5 prosentin osuudella. Byggmax Groupiin kuuluu lisäksi pohjoismainen puutarhaan ja lasiterasseihin erikoistunut verkkokauppayhtiö Skånska Byggvaror (Suomessa nimellä Nordrum Oy), norjalainen keraamisiin materiaaleihin erikoistunut Right Price Tiles, tanskalaiset verkkokauppayhtiöt Bygmax sekä raskaisiin rakennusmateriaaleihin erikoistunut Lavpris Træ. ==Lähteet== Luokka:Ruotsalaiset rautakaupat Luokka:Ruotsalaiset kauppaketjut Luokka:Ruotsalaiset pörssiyhtiöt
Rikkihapoke

Rikkihapoke on heikko happo, joka syntyy rikkidioksidin (SO2) reagoidessa veden kanssa. SO2(g) + H2O(aq) → H2SO3(aq) Rikkihapoketta ei tunneta puhtaana, vaan ainoastaan vesiliuoksena. Se on kahdenarvoinen heikko happo, ja se protolysoituu seuraavan kaavan mukaan. H2SO3 \rightleftharpoons HSO3- \+ H+ Rikkihapoke voi protolysoitua edelleen: HSO3- \rightleftharpoons SO32- \+ H+ Ioni HSO3- on vetysulfiitti-ioni, ja SO32- on sulfiitti-ioni. Rikkihapokkeen suolat, joissa sulfiitti-ioni esiintyy, ovat sulfiitteja. == Ympäristö == Fossiilisten polttoaineiden käytössä syntyvä rikkidioksidi reagoi veden kanssa muodostaen rikkihapoketta, joka aiheuttaa jonkin verran vesistöjen ja sadeveden happamoitumista. Rikkihapokkeen vaikutus happamoitumiseen on kuitenkin vähäinen verrattuna rikkihappoon, jota syntyy rikkidioksidin hapettuessa rikkitrioksidiksi ja tämän reagoidessa veden kanssa. == Käyttö == Rikkihapoketta käytetään muun muassa valkoviinin säilöntään. Sen E-koodi on E220. == Lähteet == Luokka:Epäorgaaniset hapot
Charles Foster

Charles William Foster, Jr. (12. huhtikuuta 1828 Tiffin, Ohio – 9. tammikuuta 1904 Springfield, Ohio) oli yhdysvaltalainen poliitikko, joka toimi valtiovarainministerinä ja Ohion kuvernöörinä. Foster valittiin Yhdysvaltain edustajainhuoneeseen vuonna 1870, jossa hän istui maaliskuusta 1871 vuoteen 1879. Foster pyrki vielä vuoden 1878 vaaleissa jatkokaudelle, muttei tullut enää valituksi. Ohion kuvernöörinä hän toimi vuosina 1880–1884. Hän oli uudelleen ehdolla edustajainhuoneeseen vuonna 1890, mutta ei tullut valituksi. Vuotta myöhemmin presidentti Benjamin Harrison nimitti hänet valtiovarainministerikseen. Foster hoiti valtiovarainministerin tehtävää helmikuusta 1891 maaliskuuhun 1893, jonka jälkeen hän vetäytyi politiikasta. == Lähteet == Luokka:Ohion kuvernöörit Luokka:Yhdysvaltain edustajainhuoneen jäsenet Luokka:Yhdysvaltain valtiovarainministerit Luokka:Yhdysvaltalaiset republikaanipoliitikot Luokka:Vuonna 1828 syntyneet Luokka:Vuonna 1904 kuolleet
Elena Sofia Ricci

Elena Sofia Ricci (s. 29. maaliskuuta 1962 Firenze, Italia) on italialainen näyttelijä. Hän on kotimaassaan suosittu komedienne, joka on tehnyt urallaan myös draamallisia roolisuorituksia. Ricci on noussut suuren yleisön suosioon muun muassa Anna Obrofarin roolissa Rai 1:n televisiosarjassa Kunnian hinta. Lisäksi hän on esiintynyt muun muassa televisiosarjoissa I Cesaroni (Serranon perheen italialainen versio) ja Caro maestro. Riccillä on kaksi tytärtä, yksi näyttelijä-ohjaaja Pino Quartullon kanssa ja yksi säveltäjä-kapellimestari Stefano Mainettin kanssa. == Aiheesta muualla == * Luokka:Italialaiset näyttelijät Luokka:Vuonna 1962 syntyneet Luokka:Elävät henkilöt
Daniele Pecci

Daniele Pecci (s. 23. toukokuuta 1970 Rooma, Italia) on italialainen näyttelijä. Pecci on työskennellyt teatterinäyttelijänä vuodesta 1990 lähtien, minkä lisäksi tehnyt myös muutamia ohjaustöitä. Hän nousi suuren yleisön tietoisuuteen vuonna 2004 Pietro Pironin roolista Rai Uno -televisiokanavan sarjassa Orgoglio (). == Aiheesta muualla == * Luokka:Italialaiset näyttelijät Luokka:Vuonna 1970 syntyneet Luokka:Elävät henkilöt
Kali Meehan

Kalivath "Kali" Gerarld Meehan (s. 9. maaliskuuta 1970 Ovalau, Fidži) on australialainen ammattilaisnyrkkeilijä. Ennen nyrkkeilyammattilaisuutta hän pelasi rugbya. == Ura == Ennen ammattilaisuraa Meehan nyrkkeili amatöörinä. Ammattilaisuransa ”Checkmate”-lempinimellä tunnettu Meehan aloitti toukokuussa 1997. Syyskuussa 2004 Meehan nyrkkeili WBO:n raskaansarjan MM-tittelistä Lamon Brewsteria vastaan, mutta hävisi tuomariäänin. Marraskuussa 2004 Hasim Rahman voitti hänet teknisellä tyrmäyksellä IBF:n, WBA:n ja WBC:n haastajaottelussa (IBF, WBA & WBC Heavyweight Title Eliminator). Meehan hävisi myös Kansainyhteisön mestaruusottelun Danny Williamsille kesäkuussa 2001. Meehan oli Australian raskaansarjan mestari vuoteen 2000, jolloin hän luopui sen puolustamisesta. Lokakuussa 2007 Meehanista tuli WBO:n Pohjois-Amerikan raskaansarjan mestari hänen voitettuaan teknisellä tyrmäyksellä DaVarryl Williamsonin. Helmikuussa 2008 Meehan ammattilaisura käsitti 34 voittoa (28 KO) ja 3 tappiota (2 KO). Toisessa vuonna 2008 käydyssä ottelussa Meehan kohtasi Dominique Alexanderin. Ottelu käytiin Saksassa, ja se päättyi Meehanin tyrmäysvoittoon toisessa erässä. Meehan otteli 22. toukokuuta 2010 Ruslan Chagaevia vastaan häviten kamppailun kaikin tuomariäänin. Tämän jälkeen Meehan on otellut muutamia merkityksettömiä otteluita kohdaten merkittävimpänä vastustajana Joseph Parkerin. == Lähde == * Boxrec:n tilastot Luokka:Australialaiset nyrkkeilijät Luokka:Vuonna 1970 syntyneet Luokka:Elävät henkilöt
Lothar Zagrosek

Lothar Zagrosek (s. 13. marraskuuta 1942 Otting Saksa) on saksalainen kapellimestari. Hän opiskeli orkesterinjohtoa 1962–1967 Hans Swarowskyn, István Kertészin, Bruno Madernan ja Herbert von Karajanin oppilaana. Vuosina 1990–1992 Zagrosek johti säännöllisesti Leipzigin oopperassa ja 1997–2006 hän oli Stuttgartissa Württembergin oopperan ylikapellimestari. Vuodesta 2006 hän on toiminut Berliinin Konzerthausorchesterin ylikapellimestarina. Zagrosek on uransa aikana ollut myös Itävallan radion sinfoniaorkesterin ylikapellimestarina, BBC:n sinfoniaorkesterin päävierailijana sekä Pariisin oopperan musiikillisena johtajana. Hän on vieraillut johtamassa myös Lontoon Covent Gardenissa, Berliinin saksalaisessa oopperassa ja Glyndebournen festivaalilla. Zagrosek on johtanut monia tunnettuja sinfoniaorkestereita muun muassa Berliinin, Lontoon ja Münchenin filharmonikkoja, Leipzigin Gewandhaus- orkesteria ja Tokion NHK-orkesteria. Hän on vieraillut usein myös Berliinin, Salzburgin ja Wienin musiikkijuhlilla sekä Lontoon Proms-festivaalilla. Suomessa Zagrosek johti Radion sinfoniaorkesteria joulukuussa 2007. Zagrosek on levyttänyt paljon Decca-yhtiön Entartete Musik -sarjassa. Hänen levytyksiään ovat * Walter Braunfels: Die Vögel * Hanns Eisler: Deutsche Sinfonie * Berthold Goldschmidt: Der gewaltige Hahnrei * Paul Hindemith: Der Dämon * Hans Krasa: Verlobung im Träum * Ernst Krenek: sinfonia numero 2 ja Jonny spielt auf * Franz Schreker: Die Gezeichneten ja Der Geburtstag der Infantin * Erwin Schulhoff: Die Mondsüchtige * Viktor Ullmann: Der Kaiser von Atlantis Lisäksi Zagrosek on levyttänyt paljon muuta nykymusiikkia, kuten Michael Torken teoksia, Paul Hindemithin kaikki kuoro- ja orkesteriteokset, Olivier Messiaenin Pyhä Fransiskus Assisilaisen ja Gottfried von Einemin Dantons Tod -teoksen. Luokka:Saksalaiset kapellimestarit Luokka:Vuonna 1942 syntyneet Luokka:Elävät henkilöt
Jean-Jacques de Mesmes

Jean-Jacques de Mesmes (1640 Pariisi – 9. tammikuuta 1688 Pariisi) oli ranskalainen Avaux'n kreivi, Neufchastelin varakreivi, Cramayelin herra ja vuosina 1671–1684 Ordre des Chevaliers du Saint-Esprit'n seremoniamestari. Hän oli myös Ranskan akatemian jäsen. Hän toimi hallintovirkamiehenä, Soissons- kaupungin talousjohtajana ja Pariisin parlamentin ylimpänä virkamiehenä. Hän osallistui 10. elokuuta 1678 Ranskan ja Alankomaiden yhtyneiden maakuntien välisen Nimèguen rauhansopimuksen solmimiseen yhtenä allekirjoittajana. Hän oli myös hyvin oppinut, ja hänellä oli merkittävä kirjasto. Hän matkusteli Italiassa, ja vuonna 1676 hänestä tuli joitakin aikoja aiemmin perustetun Ranskan akatemian jäsen. Vuonna 1683 hän rakensi Avaux'n kaupunkiin merkittävän barokkityylisen kirkkorakennuksen, joka muistutti viola da gambaa. Hänen pojastaan Jean-Antoine de Mesmesistä tuli myös Ranskan akatemian jäsen vuonna 1710. ==Aiheesta muualla== *Ranskan akatemian elämäkertatiedot Luokka:Ranskan akatemian jäsenet Luokka:Ranskalaiset kreivit Luokka:Vuonna 1640 syntyneet Luokka:Vuonna 1688 kuolleet
Entressen kirjasto

Entressen kirjasto on Espoon keskuksessa Entresse-kauppakeskuksessa sijaitseva Espoon kaupunginkirjaston palvelupiste. Suvelan kirjasto -nimellä vuonna 1978 toimintansa aloittanut, 630 neliömetrin kokoinen Keski-Espoon kirjasto muutti uusiin tiloihin huhtikuussa 2009. Se on lainausmäärissä mitattuna Espoon kaupunginkirjaston neljänneksi vilkkain palvelupiste. == Historia == Espoon ensimmäinen kirjasto perustettiin Espoon keskukseen 1860-luvulla. Kirjasto aloitti toimintansa Espoon kirkon sakastissa. Vuonna 1873 kirjasto siirtyi Lagstadin kansakoululle, josta kirjasto muutti vuonna 1954 Lagstadin uuteen koulurakennukseen. Espoon kirjastolaitosten yhdistyttyä vuonna 1962 suomenkielisestä kantakirjastosta tuli uusi pääkirjasto ja ruotsinkielinen kirjasto muuttui Lagstadin sivukirjastoksi. Tuomarilan kansakoululle oli perustettu vuonna 1960 suomenkielinen piirikirjasto. Vuonna 1978 Lagstadin ja Tuomarilan kirjastot yhdistyivät Suvelan kirjastoksi, joka sai tilat Suvelan koulusta. 1990-luvun alussa Suvelan kirjaston nimi muutettiin Keski-Espoon kirjastoksi. Myös Suvelan koulun nimi muuttui Keski-Espoon kouluksi. == Toiminta == Entressen kirjasto on osa Espoon kaupunginkirjastoa ja Helmet- kirjastoa. Entressen kirjasto on Espoon keskuksen aluekirjasto. == Entressen kirjasto == Kirjasto numeroina vuonna 2010Espoon kaupunginkirjaston toimintakertomus 2010. * Lainaus: 560 055 nidettä. * Kokoelma: 78 387 nidettä. * Kävijät: 389 630 kävijää. == Kuvia == File:Kauppakeskus Entresse - Siltakatu 11 - Espoon keskus, Espoo - 3.jpg|Entressen kirjasto sijaitsee kauppakeskus Entressen 3. kerroksessa. Kirjaston tilat näkyvät Siltakadun toiselta puolelta otetun kuvan yläosassa vasemmalla. File:Entressen kirjasto - Kauppakeskus Entresse - Siltakatu 11, 3. krs - Espoon keskus, Espoo - 4.jpg|Sisänkäynti kirjaston tiloihin. == Lähteet == == Aiheesta muualla == * Entressen kirjasto * Espoon kaupunginkirjasto Luokka:Espoon kaupunginkirjasto Luokka:Entresse
Monte Barrett

Monte Barrett (26. toukokuuta 1971 Greenville, Pohjois-Carolina) on raskaansarjan nyrkkeilijä. Amatööriurallaan Barrett otteli kaikkiaan 40 ottelua, joista voitti 37 ja hävisi 3. Ammattilaisena Barrettin ensimmäinen tappio tuli Lance Whitakerille elokuun 28. päivänä 1998. Ennen tätä ottelua hän oli voittanut kaikki 21 otteluaan. Heinäkuun 15. päivänä 2000 Barrett otteli tulevaa IBF-, ja IBO-liittojen mestaria, Volodymyr Klytško vastaan, mutta hävisi kolmen lattiaanlyönnin jälkeen 7. erässä. Myöhemmin Barrett otteli Joe Mesin kanssa. Mesi oli lyödä Barrettin ulos ottelun neljännessä erässä, mutta Barrett taisteli takaisin ja löi Mesin maahan ottelun 7. erässä. Mesi voitti kovatasoisen ottelun 10. erän jälkeen. Barrett voitti Dominick Guinnin, ja Oven Beckin, ja pääsi ottelemaan entistä raskaansarjan mestaria, Hasim Rahmania vastaan. Hän hävisi ottelun kuitenkin pisteillä 12. erän jälkeen. Hävittyään Rahmanille hän otteli WBA-liiton mestaruudesta venäläisen jätin, Nikolai Valuevin kanssa lokakuussa 2007. Barrett hävisi ottelun kuitenkin teknisellä tyrmäyksellä ottelun 11 .erässä hänen valmentajansa keskeytettyä ottelun. Barrett voitti Valuevista seuraavassa ottelussaan kohtalaisen tuntemattoman Damon Reedin tyrmäyksellä ottelun toisessa erässä. ottelussaan Barrett voitti Tye Fieldsin tyrmäyksellä 1 erässä. Vuonna 2008 Barrett kohtasi raskaaseensarjaan siirtyneen David Hayen häviten tälle teknisellä tyrmäyksellä viidennessä erässä. Vuonna 2009 Barrett kohtasi kuubasta loikanneen Odlanier Solisin. Kamppailun panoksena oli WBC international vyö. Barrett hävisi toisessa erässä teknisellä tyrmäyksellä. Viimeksi hän otteli joulukuussa 2009 Aleksandr Ustinovia vastaan, mutta hävisi kaikin tuomariäänin. == Aiheesta muualla == *boxrec.com Luokka:Yhdysvaltalaiset nyrkkeilijät Luokka:Vuonna 1971 syntyneet Luokka:Elävät henkilöt
Rafał Szukała

Rafał Marek Szukała (s. 9. huhtikuuta 1971 Poznań) on puolalainen entinen kilpauimari, joka oli yksi maailman parhaista perhosuimareista 1990-luvun alussa. Hän kilpaili 100 ja 200 metrin perhosuinnissa. Szukala voitti kultaa 100 metrillä maailmanmestaruuskilpailuissa Roomassa 1994 ajalla 53,51. Hän voitti samalla matkalla myös olympiahopeaa Barcelonassa 1992 sekä Euroopan- mestaruuden Bonnissa 1989 ja Sheffieldissä 1993. Hän saavutti EM-kilpailuissa lisäksi hopeaa 200 metrillä Bonnissa 1989 ja Ateenassa 1991 sekä pronssia 100 metrillä Wienissä 1995. ==Saavutukset== *1989 ** Pitkän radan EM-kilpailut – kultaa, 100 metrin perhosuinti & hopeaa, 200 metrin perhosuinti * 1991 ** Pitkän radan EM-kilpailut – hopeaa, 200 metrin perhosuinti * 1992 ** Kesäolympialaiset – hopeaa, 100 metrin perhosuinti * 1993 ** Pitkän radan EM- kilpailut – kultaa, 100 metrin perhosuinti ** Lyhyen radan MM-kilpailut – pronssia, 100 metrin perhosuinti * 1994 ** Pitkän radan MM-kilpailut – kultaa, 100 metrin perhosuinti * 1995 ** Pitkän radan EM-kilpailut – pronssia, 100 metrin perhosuinti ==Lähteet== *Uinnin olympiamitalistit *Pitkien ratojen MM- mitalistit *Lyhyiden ratojen MM-mitalistit *Pitkien ratojen EM-mitalistit ==Viitteet== Luokka:Puolalaiset uimarit Luokka:Puolalaiset olympiamitalistit Luokka:Vuonna 1971 syntyneet Luokka:Elävät henkilöt
Epstori

Epstori on Seinäjoen ydinkeskustassa sijaitseva ostoskeskus. Rakennuksen rakennutti Etelä-Pohjanmaan Säästöpankki ja suunnitteli seinäjokelainen Arkkitehtitoimisto Jääskeläinen Oy. Epstori aloitti toimintansa marras–joulukuun vaihteessa vuonna 1990. Alkujaan keskus suunniteltiin toimisto- ja liiketiloiksi, mutta nykyisin kaikki toimistotilat on muutettu liiketiloiksi. Marraskuussa 2003 ostoskeskus oli remontissa, jonka aikana keskuksen kerrospinta-ala kasvoi 3 500 neliömetristä nykyiseen 4 000 neliömetriin. == Epstorin liikkeet ja palvelut == *Moment *Moda Aukia *Fitness24seven *LähiTapiola *Specsavers *Laukkutalo *Hairlekiini *Coronaria *Paulan kenkä *Rosso *Pizzeria Piikki buffet *Espresso House *Café Epstori *Sweco *Eezy *Aukia *Kuulopiste *Pompshop *Happy Parturi *Liikennevirta *Budbee pakettiautomaatti == Katso myös == * Torikeskus == Lähteet == == Aiheesta muualla == * Epstorin kotisivut Luokka:Seinäjoen kauppa- ja ostoskeskukset Luokka:Seinäjoen keskusta
Torikeskus (Seinäjoki)

Torikeskus on Seinäjoen keskustassa sijaitseva kauppakeskus. Se perustettiin vuonna 1992 ja sitä uudistettiin vuosina 2007, 2009 ja 2011–2012. Torikeskuksen omisti aiemmin Citycon, joka myi sen loppuvuonna 2013 paikalliselle sijoittajalle. Kauppakeskuksen nimi on peräisin sen edustalla sijaitsevasta Kauppatorista. Torikeskuksessa on noin 11 000 neliömetriä vuokrattavaa pinta-alaa, josta liiketilaa on noin 8 500 neliömetriä. Keskuksessa on erikoisliikkeitä, ravintoloita ja kahviloita sekä ylemmissä kerroksissa eri alojen yritysten ja virastojen toimistoja, joihin kulku tapahtuu usein rakennuksen ulkopuolen porraskäytävien kautta. Vuonna 2012 Torikeskuksella oli noin 1,3 miljoonaa kävijää, ja sen myynti oli 17,8 miljoonaa euroa. Torikeskuksen yhteydessä on 328-paikkainen pysäköintihalli. == Torikeskuksen liikkeet == Torikeskuksessa toimii reilut 30 liikettä ja palvelua. Vuonna 2013 liikkeistä 53 % oli vaateliikkeitä (mm. H&M;, KappAhl, Lindex), 20 % kahviloita ja ravintoloita (mm. Amarillo, Arnolds, Hesburger, Subway) ja 14,4 % sisustus- ja kodintarvikeliikkeitä (mm. Pentik). Tiloista 2,4 % oli kauneuden ja terveyden liikkeitä (mm. Body Shop) ja 2 % vapaa-ajan liikkeitä. Loput 8,3 % oli muita kaupallisia palveluita. Toimistopinta-alaa Torikeskuksessa on 3 500 neliömetriä. Tiloissa toimivat muiden muassa Gapcon ja Peab. == Katso myös == * Epstori ==Lähteet== == Aiheesta muualla == * Torikeskuksen kotisivut Luokka:Seinäjoen kauppa- ja ostoskeskukset Luokka:Seinäjoen keskusta
Vesa Hietalahti

Vesa Hietalahti (s. 27. syyskuuta 1969 Kauhajoki) on entinen suomalainen ampumahiihtäjä ja MM-mitalisti. Hietalahti kilpaili ensimmäisissä arvokisoissaan Albertvillen olympialaisissa 1992. Siellä hän sijoittui normaalimatkalla (20 kilometriä) kuudenneksi ja sprintissä (10 kilometriä) 17:nneksi sekä kuului viidenneksi sijoittuneeseen Suomen viestijoukkueeseen. Lillehammerin olympialaisissa 1994 hän oli jälleen viidenneksi sijoittuneen viestijoukkueen jäsen, mutta Naganon kisat 1998 päättyivät polvivammaan. Salt Lake Cityssä 2002 Hietalahti sijoittui normaalimatkalla yhdeksänneksitoista, sprintissä 25:nneksi, takaa-ajossa 22:nneksi ja viestijoukkueen mukana kahdenneksitoista. Hietalahti osallistui MM-kilpailuihin vuosina 1993–2005. Hän voitti hieman yllättäen hopeaa normaalimatkalta Khanty-Mansiyskistä 2003, joka jäi hänen ainoaksi arvokisamitalikseen ja uran parhaaksi saavutukseksi. Samoissa kisoissa hän oli yhteislähtökilpailussa viidestoista. Hietalahti sijoittui 20 parhaan joukkoon lisäksi Ruhpoldingissa 1996 oltuaan sprintissä kahdeksastoista, Oslossa 1999 oltuaan normaalimatkalla 20., samassa kaupungissa 2000 oltuaan normaalimatkalla kolmastoista ja takaa-ajossa yhdeksästoista sekä Hochfilzenissä 2005, jossa oli normaalimatkalla seitsemäs. MM-kilpailujen viesteissä Hietalahti oli Suomen joukkueen mukana parhaimmillaan viides Pokljukassa 2001, kuudes Ruhpoldingissa 1996 ja Kontiolahdella 1999 sekä seitsemäs Brezno-Osrbliessä 1997. Maailmancupissa hän voitti kolme osakilpailua: kaudella 1994–1995 Lillehammerin normaalimatkalla, kaudella 1995–1996 Östersundin normaalimatkalla ja kaudella 2001–2002 Brezno- Osrblien yhteislähtökilpailussa. Hän sijoittui yhteensä yhdeksän kertaa kolmen parhaan joukkoon ja oli kokonaispisteissä parhaimmillaan yhdeksäs kaudella 2001–2002. Kauhajoen Karhua edustanut Hietalahti lopetti uransa kauden 2004–2005 jälkeen. Uransa jälkeen Hietalahti on toiminut muutamaan otteeseen Suomen ampumahiihtomaajoukkueen apuvalmentajana. Nykyään Hietalahti toimii maanviljelijänä sukutilallaan Kauhajoen Nummijärvellä viljellen luomurehua. == Lähteet == * === Viitteet === Luokka:Suomalaiset ampumahiihtäjät Luokka:Vuonna 1969 syntyneet Luokka:Elävät henkilöt
Sotaleikit

Sotaleikit (WarGames) on vuonna 1983 ensi-iltansa saanut draama- ja jännityselokuva. Elokuvan ohjasi John Badham ja pääosassa on Matthew Broderick. ==Juoni== Elokuva kertoo nuoresta David Lightmanista, joka lintsaa koulusta ja jää mieluummin kotiin pelailemaan erilaisia tietokonepelejä. Lehdestä David huomaa pelifirman ilmoituksen uudesta pelistä, joka julkaistaan piakkoin. Davidilla on kova into päästä kokeilemaan peliä, ja hän aikoo murtautua pelifirman koneelle. David luulee löytäneensä etsimänsä, kun kytkeytyy Yhdysvaltain asevoimien päätietokoneeseen, jolla pystyy ohjaamaan suuriakin ydinohjuksia. Harmittomalla pelailullaan David saattaa aiheuttaa kolmannen maailmansodan... == Näyttelijät == ==Arvioita== Video-oppaassa vuodelta 1994 Asko Alanen kutsuu elokuvaa vauhdikkaaksi teinijännäriksi ja antaa sille neljä tähteä viidestä, mikä vastaa sanallista arviota ”erinomainen”. Myös Helsingin Sanomien Helena Yläsen mielestä Sotaleikit yhdistää miellyttävästi asiaa ja viihdettä lankeamatta kovinkaan imeliin viihdeluutumiin. Uuden Suomen Heikki Eteläpää piti elokuvaa maailmanparannuksen sijaan lähinnä vihdyttävänä, mutta totesi sen sisältävän myös joitakin ajankohtaisia kysymyksiä teknologian kehityksestä ja koneiden uhkaavasta ylivallasta. Tarinan kehittelyssä hän näki puutteita, mutta pääosan nuorta Broderickia hän piti melkoisena löytönä. ==Lähteet== Luokka:Vuoden 1983 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset draamaelokuvat Luokka:John Badhamin ohjaamat elokuvat
Montevideon kaupunginosat

Montevideo on Uruguayn pääkaupunki. Kaupungissa on noin 1,5 miljoonaa asukasta, jotka asuvat 59 eri barrioissa eli kaupunginosissa. Jokaisella barriolla on oma asukkaiden sosiokulttuuriselle tasolle sopiva identiteetti, maantieteellinen sijainti ja toiminta. ==Kaupunginosien muodostuminen== Jotkin kaupungin barrioista olivat aikaisemmin itsenäisiä kuntia, jotka liitettiin ajan mittaan kaupunkiin, esimerkiksi Sayago ja Pocitos. Toiset taas saivat alkunsa teollisuusalueina (esimerkiksi Cerro). Kolmatta ryhmää sitten edustavat muun muassa Malvín Nortessa sijaitseva Euskal Erría ja Pradossa sijaitseva Parque Posadas, jotka nousivat kaavoituksen mukaan kokonaisina suurina asuntoalueina. ==Kaupunginosat== # Ciudad Vieja # Centro # Barrio Sur # La Aguada # Villa Muñoz # Cordón # Palermo # Parque Rodó # Tres Cruces # La Comercial # Larrañaga # La Blanqueada # Parque Batlle, Villa Dolores # Pocitos # Punta Carretas # Unión # Buceo # Malvín # Malvín Norte # Las Canteras # Punta Gorda 22. Carrasco 23. Carrasco Norte 24. Bañados de Carrasco 25. Flor de Maroñas 26. Maroñas, Parque Guaraní 27. Villa Española 28. Ituzaingó 29. Pérez Castellanos 30. Mercado Modelo, Bolívar 31. Brazo Oriental 32. Jacinto Vera 33. La Figurita 34. Reducto 35. Capurro, Bella Vista 36. Prado, Nueva Savona 37. Atahualpa 38. Aires Puros 39. Paso de las Duranas 40. Belvedere 41. La Teja 42. Tres Ombúes, Pueblo Victoria 43. Villa del Cerro 44. Casabó, Pajas Blancas 45. La Paloma, Tomkinson 46. Paso de la Arena, Los Bulevares, Rincón del Cerro, Santiago Vázquez 47. Nuevo París 48. Conciliación 49. Sayago 50. Peñarol, Lavalleja 51. Colón (Centro y Noroeste) 52. Lezica, Melilla 53. Colón (Sudeste), Abayubá 54. Manga, Toledo Chico 55. Casavalle 56. Cerrito de la Victoria 57. Las Acacias 58. Jardines del Hipódromo 59. Piedras Blancas 60. Manga 61. Punta de Rieles, Bella Italia 62. Villa García, Manga Rural == Katso myös== *Montevideo Luokka:Kaupunginosat Luokka:Uruguayn maantiede
Come Away Melinda (albumi)

Come Away Melinda on brittiläisen Uriah Heep -yhtyeen kokoelma-albumi, joka julkaistiin vuonna 2001. Albumi sisältää ainoastaan balladityylisiä kappaleita. ==Kappaleet== # # # # # # # # # # # # # # # # # # *Albumin takakansi väittää virheellisesti kappaleen 14 olevan kappale "Your Turn to Remember". Todellisuudessa kappale on "A Year or a Day". Luokka:Vuoden 2001 kokoelma-albumit Luokka:Uriah Heepin kokoelma-albumit
Juhani Rinne (meteorologi)

Heikki Juhani Rinne (s. 5. maaliskuuta 1939 Helsinki) on Suomen ilmatieteen laitoksen emeritusprofessori. == Henkilöhistoria == Rinne opiskeli Helsingin yliopistossa matematiikkaa, fysiikkaa, kemiaa, tilastotiedettä, ohjelmointia ja meteorologiaa. Hän väitteli meteorologiasta ja on julkaissut useita artikkeleita empiirisistä ortogonaalifunktioista ja numeeristen analyysien virhelähteistä.Allen press Rinne oli mukana 1970-luvulla luomassa Suomen ensimmäistä sääennustuksia palvelevaa ilmastomallia. Hän oli ensimmäinen suomalainen tieteilijä, joka nosti ilmastonmuutoksen keskustelunaiheeksi 1976 Helsingin Sanomissa julkaisemassaan kirjoituksessa. Rinne jäi eläkkeelle vuonna 2002 Ilmatieteen laitokselta tutkimusprofessorina, mutta on yhä aktiivinen ilmastokysymysten asiantuntija ja esitelmöijä. Rinteen mukaan toimet ilmastonmuutoksen estämiseksi ovat riittämättömät. Vuonna 2007 professori Rinne arvioi: Ei ole oikein mitään ajatustakaan siitä, miten vakavasta asiasta on kysymys.Dokumentti: Suomalainen ilmastoherätys, ohjaus Pasi Toiviainen, 2007 Rinne harrastaa ornitologiaa ja on julkaissut kirjoituksia linnuista, erityisesti sirittäjistä ja kurjista. Rinne muutti Helsingistä Kirkkonummen Masalaan vuonna 1972. Hänen puolisonsa on johtaja Raili Rolig, perheessä on yksi poika. == Julkaisuja == * Suomalainen sääkirja. Jarmo Koistinen ja Juhani Rinne, Otava 2005. ISBN 9511154834 == Lähteet == == Aiheesta muualla == * Ilmastotieto - Juhani Rinteen haastattelu ja videoitu yleisöluento Luokka:Suomalaiset professorit Luokka:Suomalaiset meteorologit Luokka:Ilmatieteen laitos Luokka:Vuonna 1939 syntyneet Luokka:Elävät henkilöt Luokka:Tiedonjulkistamisen valtionpalkinnon saajat
Eisenacher Motorenwerk (F1-talli)

Eisenacher Motorenwerk (EMW) oli itäsaksalaisen auto- ja moottoripyörävalmistaja Eisenacher Motorenwerkin Formula 1-talli, joka osallistui ainoastaan Saksan GP:hin 1953. EMW käytti hopeanvärisessä autossaan BMW:n kaksilitraista kuusisylinteristä moottoria. Autoa ajoi saksalainen Edgar Barth, joka joutui keskeyttämään kilpailussa. ==Formula 1 -tulokset== Vuosi Valmistaja Moottori Renkaat Kuljettajat 1 2 3 4 5 6 7 8 9 Pisteet Sijoitus EMW EMW L6 ARG 500 NED BEL FRA GBR GER SUI ITA - \- Edgar Barth Kesk. ==Lähteet== Luokka:Saksalaiset Formula 1 -tallit Luokka:Formula 1 -valmistajat no:Eisenacher Motoren Werke
Ecurie Nationale Belge

Ecurie Nationale Belge (ENB) oli belgialainen Formula 1 -talli, joka osallistui ainoastaan Saksan GP:hin 1962. Tallin keltaisella ENB-Maserati -autolla ajoi belgilaiskuljettaja Lucien Bianchi. Kilpailussa hän tuli maaliin viimeisenä sijalla 16 jääden voittajasta yli kierroksen. ENB:n auton suunnittelusta vastasi Emeryson-tallin omistaja Paul Emery ja talli käytti autossaan Dunlopin valmistamia renkaita. ==Lähteet== Luokka:Belgialaiset Formula 1 -tallit Luokka:Formula 1 -valmistajat
B.G. Knocc Out

B.G. Knocc Out (oik. Arlandis Hinton, myöhemmin Al Hassan Naqiyy, s. 23. tammikuuta 1975 Compton, Kalifornia) on yhdysvaltalainen gangsta rap -artisti, joka tunnetaan parhaiten yhteistyöstään Eazy-E:n kanssa vuonna 1993 kappaleella "Real Muthaphuckkin G's". Hän on rap-artisti Drestan pikkuveli. == Elämäkerta == Hinton syntyi Kalifornian Comptonissa vuonna 1975. Hän on perimältään osittain afroamerikkalainen ja osittain intiaani, ja hänellä on myös saksalaisia sukujuuria isoisoisältään.VladTV (2018): Dresta and BG Knocc Out on Knowing Teens That Made Millions from Crack. Youtube. Hinton varttui Comptonissa ja Wattsissa Los Angelesissa. Hän liittyi nuorena puoliveljensä Drestan kanssa paikalliseen Nutty Blocc Compton Crips -katujengiin. Veljekset olivat saaneet mainetta raptaidoistaan ja vuonna 1992 rap-artisti Eazy-E halusi alkaa työskentelemään heidän kanssaan kuultuaan heistä. He tekivät yhdessä kappaleen "Real Muthaphuckkin G's", josta alkoi Hintonin läheinen ystävyyssuhde ja yhteistyö Eazy-E:n kanssa. B.G. Knocc Out julkaisi veljensä Drestan kanssa albumin Real Brothas vuonna 1995. Vuonna 1996 Knocc Out oli mukana DJ Yellan esikoisalbumilla One Mo Nigga Ta Go. Hinton tuomittiin vuonna 1998 jengimurhan yrityksestä kymmeneksi vuodeksi vankilaan. Vankilassa ollessaan hän kääntyi muslimiksi. Myöhemmin hän vaihtoi nimensä Al Hasan Naqiyyksi. Hän vapautui vuonna 2006 ja alkoi työstämään uusia kappaleita. Vuonna 2007 hän joutui uudestaan vankilaan ja vapautui vuonna 2008. Pidettyään taukoa musiikista B.G. Knocc Out on julkaissut sooloalbumeita, muun muassa Eazy-E's Protege vuonna 2011. ==Diskografia== ===Albumit=== Real Brothas *Julkaistu: 15. elokuuta 1995 *Levy-yhtiö: Def Jam, Outburst Records *Myynti (Yhdysvallat): 300 000 *Singlet: "Jealousy", "50/50 Luv", "D.P.G.:K" Eazy-E's Protege * Julkaistu: 1. elokuuta 2011 * Singlet: "N My Prime" Nutty By Nature * Julkaistu: tammikuu 2014 * Singlet: TBA Blocc Boyz * Julkaistu: 1. helmikuuta 2015 * Singlet: "Top Me Off" == Lähteet == Luokka:Yhdysvaltalaiset hip hop -artistit Luokka:Vuonna 1975 syntyneet Luokka:Elävät henkilöt Luokka:Afroamerikkalaiset Luokka:Yhdysvaltalaiset intiaanit Luokka:Amerikansaksalaiset
Pontifikaatti

Pontifikaatilla tarkoitetaan nykypäivänä enimmäkseen Rooman piispan eli paavin hallintokautta eli aikaa, jonka ajan henkilö toimii paavin virassa. Termillä voidaan paavin lisäksi viitata myös muihin merkittäviin uskonnollisiin johtajiin, mutta yleisesti sitä käytetään juuri paaviin liittyen. Englannin kielessä termeillä Pontiff ja Pontificate viitataan yleensä suoraan itse paaviin, jolloin nimitys toimii arvonimenä. == Lähteet == Luokka:Katoliset käsitteet
Kampasaharausku

Kampasaharausku (Pristis zijsron) on äärimmäisen uhanalainen saharauskulaji, jota esiintyy läntisen Tyynenmeren trooppisilla vesillä leveyspiirien 21°N ja 37°S välisellä alueella. Se voi kasvaa 7,3-metriseksi. Väriltään kampasaharausku on selästä tummanharmaa tai mustanruskea ja päältä vaaleankeltainen. == Lähteet == == Aiheesta muualla == * Luokka:Rauskut Luokka:Uhanalaiset kalat Luokka:Äärimmäisen uhanalaiset lajit